wickkiey/tamil-wikipedia-chunked huggingface dataset:
# தேங்காய் சட்னி

## தயாரிக்கும் முறை

தேங்காய்ப்பூத் துருவலுடன் மிளகாய் (பச்சைமிளகாய் அல்லது காய்ந்த மிளகாய்) கடலைவகைகள் (பொட்டுக்கடலை அல்லது நிலக்கடலை), பருப்பு வகைகள், பூண்டு, உப்பு, இவைகளை தேவையான அளவில் சேர்த்து அம்மியிலோ, ஆட்டுரலிலோ கூழ் பதத்திற்கு அரைத்து, பின் வாணலியில் போதுமான எண்ணெயில், கடுகு, கறிவேப்பிலை இவைகளைத் தாளித்து கூழ் பதத்தில் அரைத்த கலவையைக் கலந்து தயாரிக்கப்படுகிறது.
# சவிகல்ப சமாதி

**சவிகல்ப சமாதி** (சமசுகிருதம்: )என்பது, அறிபவன், அறிவு என்னும் வேறுபாடுகள் மறையாமலே, இரண்டற்ற பிரம்மத்தின் வடிவை அடைந்த மனதின் ஒருமைபாடு சமாதி நிலையே சவிகல்ப சமாதி என்பார் பதஞ்சலி முனிவர்.  
*விகல்பம்* எனில் பகுத்துக் காணும் கற்பனையாகும். சவிகல்ப சமாதியில், சித்தமானது (அறிவானது) அறிபவனான தன்னுடைய மற்றும் அறிவினுடைய எண்ணங்களுடனயே இரண்டற்ற பிரம்ம வஸ்துவின் மீது நிலைத்து நிற்கும். பிரம்ம வஸ்துதான் முதன்மையானதாகும். அறிந்து கொள்ளும் அறிவானது குறைந்து இருக்கும். அதனால் தற்காலிகமாக அந்த இரண்டும் மறக்கப்பட்டதைப் போல இருக்கும். ஆனால் உண்மையிலேயே ஒடுங்கி இருப்பதில்லை. இந்த சவிகல்ப சமாதியை சம்ப்ரஜ்ஞாத சமாதி என்றும் அழைப்பதுண்டு.  
சவிகல்ப சமாதி நிலையில் களி மண்ணால் செய்யப்பட்ட யானை போன்றவை (பொம்மை யானை) தோன்றிக் கொண்டிருந்தாலும், அத்துடன் களி மண்ணும் தோன்றிக் கொண்டிருப்பதைப் போல, பன்மையான இவ்வுலகமானது (துவைத பிரபஞ்சம்) தோன்றிக் கொண்டிருந்தாலும் இரண்டற்ற அத்வைத பிரம்ம வஸ்துவும் உணரப்படுகிறது.  
களிமண்ணினால் செய்யப்பட்டுள்ள யானையைக் காணும்பொழுது, அறிவுடைய எவருமே அதையே உண்மையான யானை என்று எண்ண மாட்டார்கள். யானை என்னும் பெயர் மற்றும் யானை என்னும் விலங்கின் உருவமானது அதற்கு இருந்தாலும், இந்தப் பெயரும், உருவமும் வெறும் பேச்சளவு மட்டுமே ஆகும். அது உண்மையிலேயே களிமண் என்பதை உணர்ந்து கொள்ள இயலுகிறது. அதைப் போன்றே, பெயரையும், வடிவத்தையும், பெற்றுள்ள உலகமாக இருப்பினும், அறிபவன், அறிவு, அறியப்பட்ட வஸ்து (பிரம்மம்) என்னும் மூன்றும் காணப்பட்டாலும், அத்துடனேயே பிரம்ம வஸ்துவின் அனுபவமும் (பிரம்மானுபவம்) கூட சவிகல்ப சமாதியில் ஏற்பட்டுக்கொண்டே இருக்கும்.
# சவிகல்ப சமாதி

## இதனையும் காண்க

- நிர்விகல்ப சமாதி
- சமாதி (பதஞ்சலி)
- யோகா
# விஜயலட்சுமி (நடிகை)

**விஜயலட்சுமி** என்பவர் இந்தியாவைச் சேர்ந்த திரைப்பட நடிகை ஆவார். இவர் தமிழ்த் திரைப்பட இயக்குநரான அகத்தியனின் மகளாவார்.விஜயலட்சுமி 2007-ஆம் ஆண்டு சென்னை 600028 திரைப்படத்தின் மூலம் நடிகையாக அறிமுகமானார். பின் அஞ்சாதே, அதே நேரம் அதே இடம் போன்ற பத்து திரைப்படங்களில் நடித்துள்ளார். இதில் ஒன்று கன்னடத் திரைப்படமாகும். ஒரு சில படங்களில் முக்கிய வேடங்களில் தோன்றிய பிறகு, அவர் திரைப்பட தயாரிப்பாளராகவும் தொலைக்காட்சி நாடக நடிகையாகவும் மாறினார்.
# விஜயலட்சுமி (நடிகை)

## பணி

விஜயலட்சுமி விஜய் தொலைக்காட்சியில் ஹலோ தமிழா என்ற நிகழ்ச்சியை தொகுத்து வழங்குவதன் மூலம் பொழுதுபோக்கு துறையில் பணியை தொடங்கினார். பிறகு அவரது பால்ய நண்பரான வெங்கட் பிரபுவின் 2007 ஆம் ஆண்டு வெளிவந்த சென்னை 600028 என்ற திரைப்படத்தின் மூலம் சினிமா துறையில் தடம் பதித்தார். இந்த திரைப்படம் உள்ளூர் துடுப்பாட்ட அணியின் கதையை விவரிக்கும் திரைப்படமாகும். விமர்சன ரீதியாகவும் வணிக ரீதியாகவும் வெற்றி பெற்றது. இருப்பினும் இவரது நடிப்பில் 2009 ஆம் ஆண்டு வெளிவந்த அதே நேரம் அதே இடம், 2010 ஆம் ஆண்டின் கற்றது களவு ஆகிய திரைப்படங்கள் வசூலில் பெரிய அளவில் வெற்றி பெறவில்லை.  
2008 ஆம்ஆண்டு சூலையில் சவுந்தர்யா ரஜினிகாந்த்தின் இயக்கத்தில் சுல்தான் த வாரியர் திரைப்படத்தில் இலியானா டி குரூஸ் விலகிய பின் அவரது கதாபாத்திரத்தில் ரஜினிகாந்துடன் இணைந்து நடிக்க ஒப்பந்தமானார். விஜயலட்சுமி மோஷன் கேப்சர் தொழில்நுட்பத்தின் மூலம் அனிமேஷன் பதிப்பைக் கொண்டிருப்பார் என்றும் கதாபாத்திரத்திற்கான குரல் பதிவை அவரே மேற்கொள்வார் என்றும் எதிர்பார்க்கப்பட்டது. இந்த திரைப்படம் ஹாரா என்று மறு பெயரிடப்பட்டது. பின்னர் படம் நிறுத்தப்பட்டு 2014 ஆம் ஆண்டு கோச்சடையான் என்ற பெயரில் இந்த திட்டம் மீண்டும் தொடங்கியது. விஜயலட்சுமிக்கு பதிலாக தீபிகா படுகோனே ஒப்பந்தமானார். இவர் சில வெற்றிப்படங்களில் நடித்தாலும் வெற்றி பெற்ற நடிகையாக திகழவில்லை. மேலும் மிகவும் எதிர்பார்க்கப்பட்ட திட்டமான இரண்டாவது படம் என்ற திரைப்படம் காலவரையின்றி தாமதமானது. 2013 ஆம் ஆண்டில் கடத்தல்காரன் வீரப்பனின் கதையை சித்தரித்து வெளியிடப்பட்ட இருமொழி திரைப்படமான அட்டாஹாசா என்ற திரைப்படத்தில் வீரப்பனின் மனைவி முத்துலட்சுமி என்பவரின் கதாபாத்திரத்தில் நடித்தார். படம் வெளிவர முன் தணிக்கை வாரியத்தினால் விஜயலட்சுமி நடித்த பல காட்சிகள் துண்டிக்கப்பட்டன.  
2015 ஆம் ஆண்டு செப்டம்பர் மாதம் திருமணத்தைத் தொடர்ந்து திரைப்படங்களில் நடிப்பதை விட்டு விலகுவதாக அறிவித்தார். மேலும் திரைப்படத் தயாரிப்பில் ஈடுபட போவதாக தெரிவித்தார். சென்னை 600028 திரைப்படத்தின் இரண்டாவது பகுதியில் நடித்தார். இந்த திரைப்படம் முதல் பகுதியின் கதாபாத்திரங்களின் எட்டு வருட வாழ்க்கையை ஆராய்ந்து எடுக்கப்பட்டது. திரைப்படம் விமர்சன ரீதியாகவும் வணிக ரீதியாகவும் வெற்றிப் பெற்றது. அதே நேரத்தில் விஜயலட்சுமி அவரது கணவர் பெரோஸ் இயக்கிய பண்டிகை (2017) திரைப்படத்தில் பணியாற்றினார். கிருஷ்ணா, ஆனந்தி ஆகியோர் முன்னணி கதாபாத்திரங்களில் நடித்துள்ள இத்திரைப்படம் 2017 ஆம் ஆண்டு சூலை மாதம் வெளியாகி கலவையான விமர்சனங்களைப் பெற்றது.  
2018 ஆம் ஆண்டின் தொடக்கத்தில் நாயகி என்ற தமிழ் தொலைக்காட்சி தொடரில் முன்னணி கதாப்பாத்திரத்தில் நடித்தார். இருப்பினும் தவிர்க்க முடியாத காரணங்களால் 2018 ஆகத்து மாதத்தில் தொலைக்காட்சி தொடரில் இருந்து விலகினார். அவருக்கு பதிலாக வித்யா பிரதீப் ஒப்பந்தமானார். 2018 ஆண்டு ஆகத்து மாதத்தில் பிக்பாஸ் தமிழ் பகுதி இரண்டில் போட்டியாளராக நுழைந்தார்.
# விஜயலட்சுமி (நடிகை)

## தனிப்பட்ட வாழ்க்கை

விஜயலட்சுமி திரைப்பட இயக்குநர் அகத்தியன், ராதா தம்பதியரின் புதல்வி ஆவார். இவருக்கு கார்த்திகா, நிரஞ்சனி என்ற இரண்டு சகோதரிகள் உள்ளனர். கார்த்திகா தொலைக்காட்சி தொகுப்பாளராகவும், நிரஞ்சினி ஆடை வடிவமைப்பாளராக பணிபுரிகின்றார்கள். விஜயலட்சுமி 2015 ஆம் ஆண்டு அவரது பள்ளித் தோழரான பெரோஸ் முகமதுவை திருமணம் முடித்தார். இவர்களுக்கு ஒரு புதல்வன் உள்ளார்.
# விஜயலட்சுமி (நடிகை)

## திரைப்படங்கள்

| வருடம் | திரைப்படம் | பாத்திரம் | மொழி | குறிப்பு |
| --- | --- | --- | --- | --- |
| 2007 | *சென்னை 600028* | செல்வி | தமிழ் |  |
| 2008 | *அஞ்சாதே* | உத்ரா | தமிழ் |  |
| 2008 | *சரோஜா* | தமிழ் | சிறப்புத் தோற்றம் |  |
| 2009 | *அதே நேரம் அதே இடம்* | ஜனனி | தமிழ் |  |
| 2010 | *கற்றது களவு* | கிருஷ்ண வேணி | தமிழ் |  |
| 2013 | *வனயுத்தம்* | முத்துலட்சுமி | தமிழ் |  |
| 2013 | *அட்டகாசா* | கன்னடம் |  |  |
| 2013 | *பிரியாணி* | தமிழ் |  |  |
| 2014 | *ரெண்டாவது படம்* | ஆதிரா | தமிழ் | படப்பிடிப்பில் |
| 2014 | *வெண்ணிலா வீடு* | தேன் மொழி | தமிழ் | படப்பிடிப்பில் |
| 2014 | *ஆடாம ஜெயிச்சோமடா * | தமிழ் | படப்பிடிப்பில் | } |
# விஜயலட்சுமி (நடிகை)

## தொலைக்காட்சி நிகழ்ச்சிகள்

| 2018 | நாயகி | ஆனந்தி | சன் தொலைக்காட்சி |  |
| --- | --- | --- | --- | --- |
| பிக்பாஸ் தமிழ் பகுதி 2 | போட்டியாளர் | விஜய் தொலைக்காட்சி |  |  |
| 2019 | மிஸ்டர் அன்ட் மிஸிஸ் சின்னத்திரை | நீதிபதி | விஜய் தொலைக்காட்சி |  |
| 2019-தற்போது | **டும் டும் டும்** | பிரியா | கலைஞர் தொலைக்காட்சி | } |
# சியாம் பெனகல்

**சியாம் பெனகல்** (*Shyam Benegal*, பிறப்பு: 14 திசம்பர் 1934-23 திசம்பர் 2023) ஒரு இந்தியத் திரைப்பட இயக்குநரும், திரைக்கதை ஆசிரியரும் ஆவார். இவர், 1970களில் “மத்திய திரைப்படங்கள்” (middle cinema) என்ற புதிய பதம் உருவாகக் காரணமானவர். ஆனால் இவர் இந்த பதத்தை விரும்பவில்லை. இவர் புதிய அல்லது மாற்று என்ற பதத்தையே விரும்பினார். மேலும் இவர் , 16-06-2006 முதல் 15-06-2012 வரை இந்திய நாடாளுமன்றத்தின் மாநிலங்கள் அவையின் நியமன உறுப்பினராவும் நியமிக்கப்பட்டார். இவர் பதினெட்டு முறை தேசிய திரைப்பட விருதுகள், பிலிம்பேர் விருது மற்றும் நந்தி விருது உட்பட பல பாராட்டுகளைப் பெற்றுள்ளார். 2005 ஆம் ஆண்டில், திரைப்படத் துறையினருக்கு வழஙப்படும் இந்தியாவின் மிக உயரிய விருதான தாதாசாகெப் பால்கே விருது இவருக்கு வழங்கப்பட்டது. 1976 ஆம் ஆண்டில், இவரை இந்திய அரசு பத்மசிறீ விருது வழங்கி கௌரவித்தது. மேலும் 1991 இல் இவருக்கு பத்மபூசண் விருது வழங்கப்பட்டது.
# சியாம் பெனகல்

## திரைப்படங்கள்

### மந்தன்

1978ம் ஆண்டில் சியாம் பெனகல் "மந்தன்" என்ற திரைப்படத்தை தயாரித்தார். இந்த திரைப்படத்தின் கதையை இவரும், இந்திய வெண்மைப்புரட்சியின் தந்தை என்று கூறப்படும் வர்கீஸ் குரியனும் இணைந்து எழுதினர். படத்தை பெனகல் இயக்கினார். கூட்டு இயக்கங்கள் எத்தகைய வெற்றியை தரும் என்பதை வர்கீஸ் குரியன் நடத்திய வெண்மைப் புரட்சி இயக்கம் நடைமுறையில் காட்டியது. இந்திய மக்கள் பாலுக்கு அலைந்த நிலை மாறி பால் ஏராளமாக கிடைக்கும் நிலை இந்த புரட்சியின் மூலம் உருவானது. திரைப்படத்தை தயாரிக்க குஜராத் பால் கூட்டுறவு சங்கங்களின் உறுப்பினர்கள் ஐந்து லட்சம் பேரும் தலா இரண்டு ரூபாயை நன்கொடையாக வழங்கினர் என்பது குறிப்பிடத்தக்கது.
# சியாம் பெனகல்

## திரைப்படங்கள்

### சம்விதான்

"இந்திய அரசமைப்புச்சட்டம் உருவான வரலாறு - சம்விதான்" திரைப்படம் பத்து தொடர் கொண்ட திரைப்படமாகும். இத்தயாரிப்புக்கு மாநிலங்களவை தலைவர் ஒப்புதல் அளித்துள்ளதால் படத்தை தயாரிக்க முடிவு செய்துள்ளார். இத்திரைப்பம் 1947 முதல் 1949 வரையிலான காலகட்டத்தைச் சார்ந்தது. இந்தியா சுதந்திரம் அடைவதற்கு ஏழு அல்லது எட்டு மாதங்களுக்கு முன்னதாக திரைப்படம் தொடங்குகிறது. அதற்குப்பின் அது குடியரசாக அறிவிக்கப்படுவதுடன் திரைப்படம் முடிகிறது. இக்கால கட்டத்தில் பல சம்பவங்கள் நடந்து விடுகின்றன. இந்தியா துண்டாடப்பட்டு இரண்டு நாடுகள் உருவாக்கப்பட்ட துயரமான சம்பவம் அக்காலகட்டத்தில் நடந்தது.
# சிற்பநூல்களில் நிலப்பிரிவு வகைகள்

**சிற்பநூல்களில் நிலப்பிரிவு வகைகள்** என்பது இந்தியாவின் மரபுவழிச் சிற்பநூல்களில் வீடுகள், மாளிகைகள், ஊர்கள், நகரங்கள் என்பவற்றை அமைப்பதற்கு உரியவையாகக் கூறப்பட்டுள்ள பல்வேறு வகையான நிலப் பிரிவுகளைக் குறிக்கும். மேற்சொன்ன கட்டுமானங்களுக்கான நில வகை ஒவ்வொன்றினதும் அடிப்படை அலகு *பதம்* எனப்படும் நிலத்துண்டு ஆகும். இந்நிலப் பிரிவுகளில் அமையக்கூடிய *பதங்களின்* எண்ணிக்கையின் அடிப்படையிலேயே வெவ்வேறு வகைகள் உருவாகின்றன. இப்பதங்கள் ஒவ்வொன்றும் குறிப்பிட்ட தேவர்களுக்கு உரித்தாக்கப் பட்டுள்ளதுடன், அப்பதங்கள் வெவ்வேறு பயன்பாடுகளுக்காகப் பரிந்துரைக்கப்படுகின்றன. அடிப்படையில் இது ஒரு நிலப் பயன்பாட்டு ஒழுங்கு எனலாம். ஆகக்கூடிய எண்ணிக்கையாக மானசாரம் என்னும் சிற்பநூலில் ஒன்று முதல் 1024 பதங்களைக் கொண்ட 32 நிலப் பிரிப்பு வகைகள் கூறப்பட்டுள்ளன. ஒவ்வொரு வகைக்கும் வெவ்வேறான பெயர்கள் வழங்கப்பட்டுள்ளன. இந்நிலப் பிரிவுகளின் முழுமையான வடிவம் சதுரம், வட்டம், முக்கோணம், பல்கோணம் எனப் பல்வேறாக அமையக்கூடும்.
# சிற்பநூல்களில் நிலப்பிரிவு வகைகள்

## வகைகள்

மானசாரத்தில் கூறப்பட்டுள்ள 32 வகை நிலப் பிரிவுகளினதும் அவற்றில் அடங்கும் பதங்களின் எண்ணிக்கைகளையும் கீழே காண்க.
| . | **பெயர்** | **பத எண்ணிக்கை** |  |
| --- | --- | --- | --- |
| 1. | சகலம் | ஒரு பதம் |  |
| 2. | பேசகபதம் | 4 பதங்கள் |  |
| 3. | பீடபதம் | 9 பதங்கள் |  |
| 4. | மகாபீடபதம் | 16 பதங்கள் |  |
| 5. | உபபீடகம் | 25 பதங்கள் |  |
| 6. | உக்கிரபீடம் | 36 பதங்கள் |  |
| 7. | தண்டிலம் | 49 பதங்கள் |  |
| 8. | மண்டூகம் | 64 பதங்கள் |  |
| 9. | பரமசாயிகம் | 81 பதங்கள் |  |
| 10. | ஆசனபதம் | 100 பதங்கள் |  |
| 11. | தானீயம் | 121 பதங்கள் |  |
| 12. | தேசீயம் | 144 பதங்கள் |  |
| 13. | உபசண்டிதம் | 169 பதங்கள் |  |
| 14. | பத்ரபதம் | 196 பதங்கள் |  |
| 15. | மகாசனம் | 225 பதங்கள் |  |
| 16. | பத்மகர்பம் | 256 பதங்கள் |  |
| 17. | திரியுதம் | 289 பதங்கள் |  |
| 18. | விரதபோகம் | 324 பதங்கள் |  |
| 19. | கணிதபதம் | 369 பதங்கள் |  |
| 20. | சூரியவைசாலகம் | 400 பதங்கள் |  |
| 21. | சூசம்கிதபதம் | 441 பதங்கள் |  |
| 22. | சூப்ரதிகாந்தம் | 484 பதங்கள் |  |
| 23. | விசாலபதம் | 529 பதங்கள் |  |
| 24. | விப்ரகர்பம் | 576 பதங்கள் |  |
| 25. | விச்வேசம் | 635 பதங்கள் |  |
| 26. | விபுலபோகம் | 676 பதங்கள் |  |
| 27. | விப்ரதிகாந்தம் | 729 பதங்கள் |  |
| 28. | விசாலாட்சம் | 784 பதங்கள் |  |
| 29. | விப்ரபக்திகம் | 841 பதங்கள் |  |
| 30. | விச்வேச்சாரம் | 900 பதங்கள் |  |
| 31. | ஈசுவரகாந்தம் | 961 பதங்கள் |  |
| 32. | இந்திரகாந்தபதம் | 1024 பதங்கள் | } |
# நிர்விகல்ப சமாதி

**நிர்விகல்ப சமாதி** என்பது அறிபவன் (பிரம்மம்) மற்றும் அறியப்படும் பொருள் (சீவன்) போன்ற வேறுபாடுகள் அகன்று இரண்டாவதற்ற பிரம்ம வடிவாகவே ஆகி பிரம்மத்துடன் ஒன்றி, ஒடுங்கியுள்ள மனநிலைதான் நிர்விகல்ப சமாதி என்று பதஞ்சலி முனிவர் விளக்கியுள்ளார். இந்த நிர்விகல்ப சமாதி நிலையை **அசம்ப்ரஜ்ஞாத சமாதி** என்றும் அழைக்கிறார் பதஞ்சலி முனிவர். இதில அறிபவன் (திருக்), அறியப்படும் பொருள் (திருஷ்யம்) போன்ற வேறுபாடுகள் அனைத்தும் கரைந்து போயிருக்கும். பிரம்மவஸ்து ஒன்று மட்டுமே அனுபவத்தில் இருக்கும். திருமூலரும் இதே கருத்தை (எட்டாம் தந்திரம்-21வது பாடல்),  
:மரத்தை மறைத்தது மாமத யானை
:மரத்தில் மறைந்தது மாமத யானை
:பரத்தை மறைத்தன பார்முதல் பூதம்
:பரத்தில் மறைந்தன பார்முதல் பூதமே` என்று பாடியுள்ளார்.  
இத்தகைய உயர்ந்த சமாதி நிலையை அடைவதற்கு, யமம், நியமம், ஆசனம், பிராணாயாமம், பிரத்யாகாரம், தாரணம், தியானம், சமாதி எனும் எட்டு படிகளில் சாதனை செய்ய வேண்டும். இவற்றை இடைவிடாத பயிற்சி மேற்கொண்டால், நிர்விகல்ப சமாதி யின் மூலம் பிரம்ம அனுபவம் நேரடியாக உண்டாகும்.  
எவ்வாறு உப்பானது தண்ணீரில் கரைந்து தன் வடிவத்தை இழந்து தண்ணீரின் வடிவத்தை ஏற்று தன் வடிவத்தை இழப்பது போல, இரண்டற்ற பிரம்மவஸ்துவின் (மெய்ப்பொருளின்) வடிவத்தை அடைந்த சீவனின் மனதின் வடிவமானது (எண்ணங்கள்/விருத்தி) காணப்படுவது இல்லை. இரண்டற்ற பரபிரம்மம் மட்டுமே உணரப்படுகிறது.  
நிர்விகல்ப சமாதியில் மட்டுமே பிரம்ம தரிசனம் ஆகும் வரையிலும் சீவனிடனிருந்த சித்தவிருத்தியானது தானே மறைந்து, பிரம்மம் மட்டுமே எஞ்சி நிற்கிறது.  
எனவே அயர்ந்த உறக்க நிலையும் சமாதியும் ஒன்றுதானா எனும் ஐயத்திற்கு இடமில்லை. இந்த இரு நிலைகளுமே மனதின் எண்ணங்கள் தென்படுவதில்லை என்பது பொதுவாக இருப்பினும், நிர்விகல்ப சமாதியில் மனதின் எண்ணங்களானது உள்ளது. உறக்கநிலையில் மனதில் எண்ணங்கள் இல்லை என்ப்தால் உறக்க நிலையை சமாதி நிலைக்கு ஒப்பிடக்கூடாது.  
அயர்ந்த உறக்க நிலையிலும் அறிபவன் (பிரம்மம்), அறிவு, அறியப்படும் பொருள் என்னும் பகுப்புக்கள் இருப்பதில்லை. எண்ணங்கள் இருப்பதில்லை. எனவேதான் உறக்கநிலைக்கும், நிர்விகல்ப சமாதிக்கும் உள்ள வேறுபாடுகள் விளக்கப்படுகிறது.  
நிர்விகல்ப சமாதியில் சித்தவிருத்தி ஏற்படாமல் இருப்பதற்கு அது பிரம்மனின் வடிவத்தைப் பெற்றிருப்பதே காரணமாகும். உப்பு, நீரில் கரைந்து இருப்பதால் அது தென்படாமல் இருப்பினும் உப்பின் தன்மை நீரில் இருக்கதான் செய்கிறது. ஆனால், அயர்ந்த உறக்கநிலையில் மனதில் எண்ணங்கள் ஏற்படாமல் இருப்பதற்கு அது இல்லாமல் இருப்பதுதான் காரணமாகும். கிரகிக்கத் தக்க எந்தப் பொருளுமே அந்த நிலையில் இல்லாமலிருப்பதால் மனமானது தன்னுடைய காரணமான அறியாமை எனும் அஞ்ஞானத்தில் தற்காலிகமாக ஒடுங்கியிருக்கிறது.  
பதஞ்சலி முனிவர் தன்னுடைய யோக சூத்திரத்தில் (1. 10) அயர்ந்த உறக்கநிலையிலும் தமோ குணத்தைச் சார்ந்துள்ள எண்ணங்கள் காணப்படும் என்று கூறியுள்ளார்.
# நிர்விகல்ப சமாதி

## இதனையும் காண்க

- சவிகல்ப சமாதி
- சமாதி (பதஞ்சலி)
# அச்சுச் சாய்வு

, யுரேனசு, வீனஸ் ஆகிய மூன்று கோள்களின் அச்சுச் சாய்வு: ஒவ்வொரு கோளின் சுழல்தடத்திற்குச் செங்குத்தாக குத்துக்கோடு (கருப்பு) வரையப்பட்டுள்ளது. கோளின் வடமுனைக்கும் (சிவப்பு) இக்கோட்டிற்கும் இடைப்பட்ட கோணம்தான் அதன் அச்சுச் சாய்வு. பச்சை நிற அம்புக்குறிகள் அக்கோளின் சுழற்சியின் திசையைக் குறிக்கின்றன.]]  
வானியலின் படி , **சாய்வு அச்சு** (Axial tilt) என்பது பொருளின் சுழலக்கூடிய அச்சு (rotational axis) மற்றும் அதன் சுழல் தட அச்சு (orbital axis) இரண்டிற்கும் இடைப்பட்ட கோணம், அல்லது மத்தியகோட்டுத் தளத்திற்கும் (equatorial plane) மற்றும் சுழல் தடத்தளம் (orbital plane) இடைப்பட்ட கோணம் ஆகும்.
# ஆனந்து மாவட்டம்

**ஆனந்த் மாவட்டம்**, (Anand district) இந்திய மாநிலமாகிய குஜராத்தின் மாவட்டங்களில் ஒன்று. இதன் தலைநகரம் ஆனந்த் நகரம் ஆகும்.
இங்கு இருபது லட்சத்துக்கும் அதிகமான மக்கள் வாழ்கின்றனர். இதன் பரப்பளவு 4,690 சதுர கி.மீ. இங்கு வாழும் மக்கள் குஜராத்தி மொழியில் பேசுகின்றனர். இவர்களின் கல்வியறிவு தேசிய சராசரியை விட அதிகம். அமுல் பால் பண்ணை மற்றும் பால் பொருட்கள் கூட்டுறவு இணையம் இங்கு செயல்படுகிறது. இம்மாவட்டத்தில் புகழ்பெற்ற அமுல் பால் பண்ணை உள்ளது.
# ஆனந்து மாவட்டம்

## வட்டங்கள்

இது எட்டு வட்டங்களைக் கொண்டது.
- ஆனந்து
- ஆங்கலாவா
- உமரேட்
- கம்பாத்
- தாராபுர்
- பேடலாத்
- போரசத்
- சோஜித்ரா
# ஆனந்து மாவட்டம்

## சுற்றுலா

- அமுல் பால் பண்ணை
- ஆனந்து வேளாண்மைப் பல்கலைக்கழகம்
- கம்பாத் - வரலாற்று முக்கியத்துவம் வாய்ந்த இடம்.
# ஆனந்து மாவட்டம்

## புகழ் பெற்றவர்கள்

- திரிபுவன்தாஸ் படேல்
- வர்கீஸ் குரியன்
- அரிசந்த் மேகா தலாயா
# தம்ப உயிரணுகள்

**தம்ப உயிரணுகள்** (Columnar cells ) என்பன ஒருவகை உயிரணுக்களாகும். இவை நீளமாக தம்பம் போல் நீளமாக் காணப்படும். இப்படிப்பட்ட உயிரணுக்கள் உடலிலுள்ள சுரப்பிகளில் உள்ளன.சுரப்பினை உற்பத்திச் செய்கின்றன.இப்படிப் பட்ட சுரப்பிகளில் தோன்றும் உடலுக்கும் உயிருக்கும் தீங்கு விளைவிக்காத கட்டிகள் **,தம்ம உயிரணுக் கட்டிகள்** (Adenoma ) எனப்படுகின்றன.மாறாக இவைகளில் தோன்றும் புற்றுக் நோய் விரைந்து வளரும்,பிற இடங்களுக்குப் பரவும்.இவைகள் **தம்ப** **உயிரணு புற்றுநோய்** (Adenocarcinoma ) எனப்படும் .அறுவை மருத்துவம்,வேதி மருத்துவம், கதிர் மருத்துவம் என்று மருத்துவ முறைகள் உள்ளன.ஆரம்ப நிலையில் கண்டு மருத்துவம் மேற்கொண்டால் புற்றை வெல்லலாம்.
# ஏரியல் சரோன்

**ஏரியல் சரோன் ** (*Ariel Sharon*, , , **, பெப்ரவரி 26, 1928 – சனவரி 11, 2014) இசுரேலின் படைத்தலைவரும் அரசியல்வாதியும் ஆவார். தாம் பக்கவாதத்தால் தாக்கப்படும்வரை 2001இலிருந்து 2006 வரை இசுரேலின் 11வது பிரதமராகப் பணியாற்றியவர்.
# ஏரியல் சரோன்

## இளமை

சரோன் அப்போது பிரித்தானிய ஆளுமையில் இருந்த பாலசுதீனத்தில் கஃபார் மலாலில் பெப்ரவரி 27, 1928இல் பிறந்தார். இசுரேலியப் படைத்துறையில் பல ஆண்டுகள் பணி புரிந்தார். பல சண்டைகளில் பங்கேற்றுள்ள சரோன் 1974இல் படைத்துறைத் தலைவராக (ஜெனரல்) பணி ஓய்வு பெற்றார். பின்னர் அரசியலில் ஈடுபட்டார்.
# ஏரியல் சரோன்

## அரசியல்

1977இல் சரோன் வேளாண்மை அமைச்சராகப் பொறுப்பேற்றார். 1981இல் பாதுகாப்பு அமைச்சரானார். லெபனானில் நூற்றுக்கணக்கான குடிமக்கள் இனப்படுகொலை செய்யப்பட்டதை தடுக்கவில்லை என்ற குற்றச்சாட்டால் 1983இல் அரசுப்பதவியிலிருந்து வெளியேற்றப்பட்டார்.  
இசுரேலிற்கும் பாலசுதீனத்திற்கும் இடையே போர் தொடங்கியதை ஒட்டி 2001இல் இசுரேலியப் பிரதமராகத் தேர்ந்தெடுக்கப்பட்டார். 2004இல் கூடிய பாலசுதீனர்கள் வாழும் காசா கரையிலிருந்து இசுரேல் வெளியேறும் என அறிவித்து அனைவரையும் வியப்பில் ஆழ்த்தினார்.
# ஏரியல் சரோன்

## உடல்நலக்கேடும் மரணமும்

திசம்பர் 2005 இல் சரோன் மருத்துவமனைக்கு கொண்டு செல்லப்பட்டார். சனவரி 4, 2006 அன்று மீண்டும் மருத்துவமனைக்குக் கொண்டு செல்லப்பட்டார். பெரும் பக்கவாதத்தால் (மூளையில் குருதிப் பெருக்கு) பாதிக்கப்பட்டார்.  
அவர் உயிரிழந்ததாக பல வதந்திகள் பரவின;அவரது மருத்துவர் இவற்றை மறுத்தார். சரோன் புதியதாகத் துவங்கிய கடிமா கட்சியின் மற்றொரு அங்கத்தினரான எகுட் ஓல்மெர்ட் பொறுப்புப் பிரதமராக தேர்தல்கள் நடைபெறும்வரை பதவியேற்றார். பின்னர் நடந்த தேர்தல்களில் வென்று ஓல்மெர்ட் இசுரேலியப் பிரதமரானார்.  
சரோன் தமது 85ஆவது அகவையில் இசுரேலின் ரமத் கான் மருத்துவமனையில் இதயச் செயலிழப்பு காரணமாக சனவரி 11, 2014இல் இயற்கை எய்தினார்.
# ஏரியல் சரோன்

## பிற வலைத்தளங்கள்

- Ariel Sharon's Biography – Detailed account of his military and political career
- Ariel Sharon
- Ariel Sharon: Return to the Temple Mount
- Ariel Sharon: an Israeli Caligula
- The Sabra and Shatila Massacres (16–18 September 1982)
- Timeline of key events in Sharon's life
- Ariel Sharon Profile, ynet news lexicon
- Biography of Ariel Sharon at cnn.com
- Prominent People – Sharon, Ariel "Arik"
- Phonecall – An authentic recording of Ariel Sharon talking to a soldier positioned at one of the Suez Channel bunkers at the beginning of the Yom Kippur War.
# விக்கிப்பீடியா:Statistics/weekly/12-Jan-2014
# திருத்தந்தை பிரான்சிசு நியமித்த கர்தினால்கள்

**திருத்தந்தை பிரான்சிசு நியமித்த கர்தினால்கள்** என்னும் தலைப்பின் கீழ் கத்தோலிக்க திருச்சபையின் தலைவராக விளங்கும் திருத்தந்தை பிரான்சிசு 2004, சனவரி 12ஆம் நாள் கர்தினால் பதவிக்கு உயர்த்துவதாக அறிவித்து, பின்னர் 2014, பெப்ருவரி 22ஆம் நாளில் வத்திக்கான் நகரத்தின் புனித பேதுரு பெருங்கோவிலில் கர்தினால்மார்களாக நியமித்த 19 திருச்சபைத் தலைவர்கள் இடம் பெறுகிறார்கள். திருத்தந்தை பிரான்சிசு 2013, மார்ச்சு 13ஆம் நாள் கத்தோலிக்க திருச்சபையின் 266ஆம் திருத்தந்தையாகப் பொறுப்பேற்ற பின் முதன்முறையாக கர்தினால்களை நியமித்தார்.  
இவ்வாறு கர்தினால்களை நியமிப்பது குறித்த அறிக்கையை திருத்தந்தையின் சாதாரண ஆலோசனைக்குழுகு கூட்டத்தின்போது கர்தினால்களின் முன்னிலையில் திருத்தந்தை பிரான்சிசு அறிவித்தார். புதிதாக நியமிக்கப்பட்ட 19 கர்தினால்மார்களுள் மூன்று பேர் 80 வயதினை எட்டிவிட்டதால் திருத்தந்தையைத் தேர்ந்தெடுக்கும் உரிமை அவர்களுக்குக் கிடையாது. எஞ்சிய 16 பேரும் புதிய திருத்தந்தையைத் தேர்ந்தெடுக்க உரிமை கொண்டுள்ளனர்.
# திருத்தந்தை பிரான்சிசு நியமித்த கர்தினால்கள்

## கர்தினால் குழுக் கூட்டம்

### 2014, பெப்ருவரி 22

| லொரேன்சோ பால்திசேரி (Lorenzo Baldisseri) | ஆயர் மன்றத்தின் பொதுச் செயலர் |
| --- | --- |
| குவால்த்தியேரோ பாசெத்தி (Gualtiero Bassetti) | பெரூஜியா உயர் மறைமாவட்டத்தின் பேராயர் |
| லெயோப்போல்தோ ஹோசே பிரேனெசு சொலோர்சானோ
(Leopoldo José Brenes Solórzano) | மானாகுவா உயர் மறைமாவட்டத்தின் பேராயர் |
| ரிக்கார்தோ எசாத்தி ஆந்த்ரேல்லொ (Ricardo Ezzati Andrello) | சிலி நாட்டு சந்தியாகு உயர் மறைமாவட்டத்தின் பேராயர் |
| ழான்-பியேர் குட்வா (Jean-Pierre Kutwa) | அபிஜான் உயர் மறைமாவட்டத்தின் பேராயர் |
| ஜெரால்ட் சிப்ரியன் லக்ருவா (Gérald Cyprien Lacroix) | கெபெக் உயர் மறைமாவட்டத்தின் பேராயர் |
| சிப்லி லாங்ளுவா (Chibly Langlois) | லே காயி மறைமாவட்டத்தின் ஆயர் |
| கெர்கார்ட் லூட்விக் முல்லர் (Gerhard Ludwig Müller) | விசுவாசப் பேராயத்தின் தலைவர் ரேகன்சுபர்க் மறைமாவட்ட முன்னாள் ஆயர் |
| வின்சென்ட் நிக்கோல்சு (Vincent Nichols) | வெஸ்ட்மின்ஸ்டர் உயர் மறைமாவட்டத்தின் பேராயர் |
| பிலிப்பே கேத்ராங்கோ (Philippe Ouédraogo) | உகாதூகு உயர் மறைமாவட்டத்தின் பேராயர் |
| பியேத்ரோ பரோலின் (Pietro Parolin) | வத்திக்கான் நகரின் கர்தினால் செயலர் |
| மாரியோ அவுரேலியோ போலி (Mario Aurelio Poli) | புவோனோஸ் அயிரெஸ் உயர் மறைமாவட்டத்தின் பேராயர் |
| ஓர்லாண்டோ கெவேடோ (Orlando Quevedo) | கொத்தபாத்தோ உயர் மறைமாவட்டத்தின் பேராயர் |
| ஆண்ட்ரூ யெஓம் சூ-ஜங் (Andrew Yeom Soo-jung) | செயோல் உயர் மறைமாவட்டத்தின் பேராயர் |
| பென்யமீனோ ஸ்டெல்லா (Beniamino Stella) | குருக்கள் பேராயத்தின் தலைவர் |
| ஓரானி ஜோம் தெம்பேஸ்தா (Orani João Tempesta) | ரியோ டி ஜெனேரோ உயர் மறைமாவட்டத்தின் பேராயர் |
| பெர்னாண்டோ செபாஸ்தியான் அகிய்லார் (Fernando Sebastián Aguilar) | பம்ப்லோனா உயர் மறைமாவட்டத்தின் முன்னாள் பேராயர் |
| லோரிசு பிரான்செஸ்கோ காப்போவில்லா (Loris Francesco Capovilla) | திருத்தந்தை இருபத்திமூன்றாம் யோவானின் தனிச் செயலர்; கியேத்தி மறைமாவட்ட முன்னாள் ஆயர் |
| கெல்வின் எட்வர்ட் பேலிக்சு (Kelvin Edward Felix) | காஸ்த்ரீஸ் உயர் மறைமாவட்டத்தின் பேராயர் |
# திருத்தந்தை பிரான்சிசு நியமித்த கர்தினால்கள்

## புதிய கர்தினால்கள் நியமனம் பற்றி சில குறிப்புகள்

திருத்தந்தை பிரான்சிசு நியமித்த கர்தினால்கள் உலகின் எத்திசையிலுமிருந்தும் வருகின்றனர். ஐரோப்பா, ஐக்கிய அமெரிக்க நாடுகள் போன்ற பகுதிகளிலிருந்து வரும் கர்தினான்களின் எண்ணிக்கை குறைகிறது; மாறாக, தென்னமெரிக்கா, ஆப்பிரிக்கா, ஆசியா போன்ற பகுதிகளிலிருந்து வரும் கர்தினால்களின் எண்ணிக்கை கூடுகிறது.  
திருத்தந்தை நியமித்த 19 கர்தினால்களுள் 16 பேர் எண்பது வயதுக்கு உட்பட்டவர்கள். எனவே அவர்கள் திருத்தந்தையைத் தேர்ந்தெடுக்கும் அவையில் கலந்துகொண்டு வாக்களிக்கும் தகுதி பெற்றவர்கள்.  
இப்போது நியமிக்கப்பட்ட கர்தினால்களுள் மிக இளையவர் 55 வயதும் மிக முதியவர் 98 வயதும் உடையோர் ஆவர். புதிய கர்தினால்களுள் நால்வர் திருச்சபையின் மைய நிர்வாகத்தில் பங்கேற்போர் ஆவர். பரோலின், முல்லர், பல்திசேரி, ஸ்தெல்லா என்னும் அந்நால்வரும் வத்திக்கான் மைய அலுவலங்களின் தலைவர்கள் ஆவர். ஆனால் 12 பேர் உலகின் பல பகுதிகளின் நேரடியாக அருட்பணி புரிவதில் ஈடுபட்டுள்ளோர் ஆவர். தென்னமெரிக்கா, மத்திய அமெரிக்கா பகுதிகள் கூடுதல் பிரதிநிதித்துவம் பெறுகின்றன. நிக்கராகுவா, ஹெயிட்டி, பிரேசில், சிலே, அர்ஜெந்தீனா நாடுகள் ஒவ்வொன்றிலிருந்தும் ஒரு கர்தினால் நியமிக்கப்பட்டுள்ளார். திருத்தந்தை பிரான்சிசு திருத்தந்தையாகத் தேர்ந்தெடுக்கப்படுவதற்கு முன் பேராயராகப் பணிபுரிந்த புவோனோஸ் அயிரெஸ் மறைமாவட்டத்தின் பேராயர் கர்தினாலாக நியமிக்கப்படுவார் என்பது எதிர்பார்க்கப்பட்டதே. ஆனால் ஐவரி கோஸ்ட்டின் அபிஜான் நகர ஆயர் பெயரும் ஹெயிட்டி நாட்டு ஆயர் பெயரும் எதிர்பார்க்கப்படவில்லை. மாறாக, திருச்சபை ஏழைகளின் குழு என்பதை வலியுறுத்தும் வகையில் அந்த ஆயர்கள் கர்தினால் நிலை பெற்றது தோன்றுகிறது.
# திருத்தந்தை பிரான்சிசு நியமித்த கர்தினால்கள்

## புதிய கர்தினால்கள் நியமனம் பற்றி மேலதிக தகவல்கள்

- 2014, பெப்ருவரி 22ஆம் நாள் திருச்சபைத் தலைவர்கள் 19 பேரை கர்தினால் நிலைக்கு திருத்தந்தை பிரான்சிசு உயர்த்தியபோது அவரோடு திருத்தந்தை பதினாறாம் பெனடிக்டும் கூடவே பங்கேற்றார். கடந்த அறுநூறு ஆண்டுகளில் திருத்தந்தை பதவியைத் தாமாகவே முன்வந்து துறந்து, பதவி விலகிய முதல் திருத்தந்தை இவரே.
- கர்தினால்மாருக்கு, அவர்களுடைய பதவிக்குச் சிறப்புச் சின்னமான சிவப்பு சதுர வடிவத் தொப்பி (:en:biretta), மற்றும் மோதிரம் ஆகியவற்றை திருத்தந்தை பிரான்சிசு வழங்கினார். சிவப்பு நிறத்தொப்பி, கர்தினால்மார்கள் திருச்சபைக்குப் பிரமாணிக்கமாக இருந்து, தமது கிறித்தவ நம்பிக்கையின் பொருட்டு தம் இரத்தத்தைச் சிந்தவும் தயங்கலாகாது என்பதைக் குறிக்கிறது. அதுபோலவே, அவர்களுக்கு வழங்கப்படும் மோதிரம் அவர்கள் திருச்சபையோடு கொண்டுள்ள நெருங்கிய உறவைக் குறித்துநிற்கிறது.
- புதிதாக நியமிக்கப்பட்ட 19 கர்தினால்களுள் ஒருவர் மட்டும் நேரடியாகப் பங்கேற்க இயலவில்லை. லோரிசு பிரான்செஸ்கோ காப்போவில்லா (Loris Francesco Capovilla) என்ற அவர் கியேத்தி மறைமாவட்டத்தின் முன்னாள் ஆயர். அவர் திருத்தந்தை இருபத்திமூன்றாம் யோவானின் தனிச்செயலராகப் பணிபுரிந்தவர். 98 வயதான அவர் உடல் நலக் குறைவின் காரணமாக நிகழ்ச்சியில் கலந்துகொள்ள இயலவில்லை.
- புதிய கர்தினால்மாரை நியமித்த சடங்கின்போது திருத்தந்தை அவர்களுக்கு பல அறிவுரைகள் கூறினார். கர்தினால் என்பவர் திருச்சபைக்குப் பணிபுரிய அழைக்கப்பட்டவர். அவர் ஓர் அரசவை உறுப்பினர் அல்ல. அரசவையில் தான் வீண்பேச்சு, புறம் கூறல், சூழ்ச்சி போன்றவை நடக்கும். ஆனால் திருச்சபைத் தலைவர்களான அவர்கள் அவ்வாறு செயல்படலாகாது. அவர்கள் புனிதர்களாக வாழ்ந்திட அழைக்கப்படுகிறார்கள். - இவ்வாறு திருத்தந்தை புதிய கர்தினால்மார்களுக்கு அறிவுரை வழங்கினார்.
- 2014, பெப்ருவரி 23ஆம் நாள், திருச்சபை வழிபாட்டு ஆண்டின் ஏழாம் ஞாயிறன்று திருத்தந்தை பிரான்சிசு புதிய கர்தினால்மார்களோடு இணைந்து திருப்பலி நிறைவேற்றினார்.
# திருத்தந்தை பிரான்சிசு நியமித்த கர்தினால்கள்

## ஆதாரங்கள்

1. "New Cardinals to be created in February 2014". 31 October 2013. Retrieved 27 December 2013.  
2. Allen Jr., John L. (15 December 2013). "Francis shoots down women cardinals". National Catholic Reporter. Retrieved 28 December 2013.  
3.Tornielli, Andrea (20 October 2013). "Francis’ first consistory". Vatican Insider. Retrieved 28 December 2013.  
4. "Pope Francis announces names of new Cardinals". Vatican Radio. 12 January 2014. Retrieved 13 January 2014.  
5. D'Emilio, Frances (January 12, 2014). "Pope Names 19 New Cardinals, Focusing on the Poor". ABC News. Retrieved January 12, 2014.  
6.Tornielli, Andrea (January 12, 2014). "Pope Francis reveals names of new cardinals". Vatican Insider. Retrieved January 12, 2014.
# ஆமிஷ் மக்கள்

**ஆமிஷ் மக்கள்** (Amish) தீவிரமான கிறித்துவத்தைப் பின்பற்றும் மக்கள் ஆவர். இவர்கள் அமெரிக்காவின் பென்ஸில்வேனியா, ஒஹையோ மற்றும் இண்டியானா ஆகிய மூன்று மாகாணங்களில் அதிக அளவு வாழ்கின்றனர். மிகவும் எளிமையான வாழ்க்கையை இவர்கள் கடைபிடிக்கின்றனர். இவர்களின் முதன்மையான கொள்கையானது விவிலியத்தில் குறிப்பிப்பட்டிருப்பதை அவ்வாறே பின்பற்றுவது, அதில் கூறப்படாத எதையும் ஏற்றுக்கொள்ளக்கூடாது என்பதுமாகும் இதனால் விவிலியத்தில் கூறப்படாத புதுமைகளான அறிவியல் வளர்ச்சியின் விளைவுகளான மின்சாரப் பொருட்கள், பெட்ரோல் வாகனங்கள் போன்ற நவீன அறிவியல் உபகரணங்கள் எதையும் இவர்கள் உபயோகப்படுத்துவதில்லை. சமையலுக்கு விறகுகளையும், பயணத்திற்கு குதிரை வண்டிகளையும் பயன்படுத்துகின்றனர் இரவில் வெளிச்சத்திற்கு எண்ணெய் விளக்குகளையே பயன்படுத்துகின்றனர். இதனால் இவர்கள் பிற சமூக மக்களிடமிருந்து தனிமைப்பட்டு வாழ்கின்றனர்.
# ஆமிஷ் மக்கள்

## வரலாறு

கி.பி.1690ளில் ஐரோப்பாவின் ஸ்விட்ஸர்லாந்தில் வாழ்ந்து வந்த கிறிஸ்துவர்களில் ஒரு பிரிவினர் சக கிறிஸ்துவர்கள் கிறிஸ்துவ மதத்தை சரியாகப் பின்பற்றவில்லை என்று தனியாக பிரிந்து சென்றனர். ஜேகோப் அம்மான் என்பவர் தலைமையில் இப்படி உருவான இந்த கிறிஸ்துவப் பிரிவானது பிற்காலத்தில் ஆமிஷ் என்ற பெயரை பெற்றது. இம்மக்கள் 18 ஆம் நூற்றாண்டில் போர், பஞ்சம், வேலை தேடுதல் போன்ற பல காரணங்களுக்காக அமெரிக்காவில் உள்ள பென்சில்வேனியா மாகாணத்தில் குடியேறி அங்கேயே வாழத் தொடங்கினர். இவர்கள் பேசும் மொழியானது பென்சில்வேனியா டச்சுமொழி அல்லது பென்சில்வேனியா ஜெர்மன் மொழி என அழைக்கப்படுகிறது. இச்சமூகம் அறிவியல் வளர்ச்சியை ஏற்றுக்கொள்ளாத காரணத்தால் இவர்கள் மத்தியில் குழந்தை இறப்பு விகிதம் கூடுதலாக உள்ளது, என்றாலும் விவிலியத்தில் *பல்கிப் பெருகுங்கள்* என்று கூறியபடி ஒவ்வொரு பெண்ணும் 6- 7 பிள்ளைகள் என மிகுதியான குழந்தைகளை பெற்றுக்கொள்கின்றனர். எனவே இவர்களின் எண்ணிக்கை கூடிக்கொண்டே போகிறது. 1920 இல் 5000 ஆக இருந்த இந்த மக்களின் எண்ணிக்கை படிப்படியாக உயர்ந்து 2016 ஆம் ஆண்டில் 308030 ஆக உயர்ந்துள்ளது. பொதுவாக இவர்களின் பிள்ளைகளை இவர்களே நடத்தும் பள்ளியில் 8 ஆம் வகுப்புவரை படிக்கின்றனர் இதுவரையே படிப்பு போதும் என கருதும் இவர்கள் 16 வயதில் வேளாண்மை, குதிரை வளர்த்தல், தச்சுத் தொழில், இரும்புப்பட்டறை போன்ற தொழில் கல்வியைக் கற்கின்றனர். சமூகக்கட்டுப்பாட்டை மீறுபவர்கள் சமூகத்தை விட்டு விலக்கப்படுவதுடன், ஏச்சுக்கும் பேச்சுக்கும் ஆளாகின்றனர், இச்சமூக மனிதர் சமூகத்தைவிட்டு வெளியில் சென்று வாழ்வது கடினம் என்பதால் சமூக்க் கட்டுப்பாட்டை பெரும்பாலம் மீறாமல் வாழ்கின்றனர். இச்மூகத்தில் கட்டுப்பாடு காரணமாக அகமண முறையே நிலவுகிறது. இவர்களின் அமைதியான வாழ்வைக்கண்டு அதுபோல வாழ எண்ணி இந்த சமயப் பிரிவுக்கு மாறிய பிறய மக்ளும் உள்ளனர். இவர்களின் வாழ்க்கை முறையை காண வரும் சுற்றுலா பயணிகளின் வசதிக்காக பாரம்பரிய முறையில் உணவு விடுதியையும் இம்மக்கள் நடத்தி வருகின்றனர்.
# நெஞ்சம் பேசுதே (தொலைக்காட்சித் தொடர்)

**நா போலே தும் நா மைனே குச் காஹே** என்பது ஒரு இந்தி மொழி தொலைகாட்சித் தொடர் ஆகும். இந்த தொடர் சனவரி 9, 2012 முதல் செப்டம்பர் 12, 2013 வரை கலர்ஸ் தொலைக்காட்சியில் ஒளிபரப்பாகி 370 அத்தியாங்களுடன் நிறைவு பெற்றது.  
இந்த தொடர் தமிழ் மொழியில் 'நெஞ்சம் பேசுதே' என்ற பெயரில் மொழிமாற்றம் செய்யப்பட்டு செப்டம்பர் 19, 2013 முதல் திங்கள் முதல் வெள்ளிக் கிழமை வரை இரவு 8.00 முதல் 8.30 மணி வரை பாலிமர் தொலைக்காட்சியில் ஒளிபரப்பானது. கணவனை இழந்த பெண்ணான மீனா அமருக்கும், மோகன் எனும் இளைஞனுக்கும் இடையே மலரும் காதலை பற்றிய கதையே நெஞ்சம் பேசுதே ஆகும்.
# கிருஷ்ண குமாரி

**கிருஷ்ண குமாரி** ஒரு தெலுங்கு நடிகை. இவர் 1960-1970 ஆண்டுகளில் பல திரைப்படங்களில் நடித்தார். முன்னணி நடிகர்களான என். டி. ராமாராவ், சிவாஜி கணேசன், காந்தாராவ், எம். ஜி. ஆர், ஜக்கையா ஆகியோருடன் இணைந்து நடித்துள்ளார். இவர் சில தமிழ், மலையாளம் மற்றும் கன்னடத் திரைப்படங்களிலும் நடித்தவர்.  
இவர் பிரபல நடிகை சௌகார் ஜானகியின் தங்கை ஆவார். தன் இறுதி நாட்களில் பெங்களூரில் வாழ்ந்து வந்த கிருஷ்ணகுமாரி 24 சனவரி 2018 அன்று காலமானார். இவரது கணவர் பெயர் அஜய் மோகன் ஆவார்.
# கிருஷ்ண குமாரி

## திரைத்துறை

இவர் நடித்த முதல் தெலுங்குத் திரைப்படம் *நவ்விதே நவரத்னாலு* என்பதாகும். திரும்பிப் பார் என்ற திரைப்படமே இவர் நடித்த முதல் தமிழ்த் திரைப்படம். தொடர்ந்து முப்பதுக்கும் அதிகமான திரைப்படங்களில் நடித்தார். இறுதியாக, ஜோதி என்ற திரைப்படத்தில் நடித்தார்.
# கிருஷ்ண குமாரி

## திரைப்படங்கள்

- பூல்ஸ் (2003) - சிறப்புத் தோற்றம்
- பங்காரு பூமி (1982 திரைப்படம்)|பங்காரு பூமி (1982)
- குணவந்துடு (1975)
- யசோதகிருஷ்ணா (1975)
- நேரமு – சிட்சா (திரைப்படம்)|நேரமு சிட்சா (1973)
- மானவுடு - தானவுடு (1972 திரைப்படம்)|மானவுடு - தானவுடு (1972)
- பார்யாபிட்டலு] (1971)
- தல்லா பெள்ளாமா (1970)
- வரகட்னம் (1968)
- ஸ்ரீகிருஷ்ணாவதாரம்- லட்சுமண (1967)
- சிலகா கோரிங்கா (1966)
- அந்தஸ்துலு (1965)
- சந்திரஹாச (1965 திரைப்படம்)|சந்திரஹாச (1965)
- குடி கண்டலு (1965)
- உய்யால ஜம்பால - சசிரேகா (1965)
- உம்மடி குடும்பம்
- டாக்டர் சக்ரவர்த்தி - மருத்துவர். ஸ்ரீதேவி (1964)
- ஆப்தமித்ருலு (1963)
- பந்திபோடு (1963)
- சதுவுகுன்ன அம்மாயிலு - வாசந்தி (1963)
- தில் ஏக் மந்திர் (1963)
- இருகு பொருகு (1963)
- கண் கண் மெ பகவான் (1963)
- லட்சாதிகாரி (1963)
- புனர்ஜன்மா (1963) -
- திருபதம்ம கதை (1963)
- எதுரீத (1963)
- கான்ஸ்டபுல் கூதுரு - ஜானகி (1962)
- ஹரியாலீ ஔர் ரஸ்தா (1962)
- லகோத்ராலு - ஸரோஜ (1962)
- மோஹினி ருக்மாங்கத (1962)
- பார்யாபர்தலு (1961) -
- சபாஷ் ராஜா (1961)
- சம்பூர்ண ராமாயணம் - மண்டோதரி (1961)
- வாக்தானம் (1961)
- ஜபக் (1961)
- பஹானா (1960)
- தீபாவளி (1960)
- மட் முட் கெ ந தேக் (1960)
- பெள்ளி கானுக (1960)
- சாந்தி நிவாசம் (1960)
- குலதைவம் - சாந்தா (1960)
- பெள்ளி மீத பெள்ளி - லட்சுமி (1959)
- கூஞ்சு உடீ ஷஹனாயீ (1959)
- சம்ராட் சந்திரகுப்தா (1958)
- ஜிம்போ (1958)
- ஜனம் ஜனம் கே பேரே (19ĕ57)
- வினாயக சவிதி (திரைப்படம்)|வினாயக சவிதி (1957)
- யஹுதீ கீ லட்கீ (1957)
- ஹீர் (1956)
- பகவத் மகிமை (1955)
- ஷெஹஜாதா (1955)
- அந்தா மனவாள்ளே (1954)
- லாட்லா (1954)
- நாகின் (1954)
- பிச்சி புல்லய்யா (1953 திரைப்படம்)|பிச்சி புல்லய்ய (1953)
- பைஜூ பாவரா (1952)
- ஜால் (1952)
- தாமாத் (1951)
- நவ்விதே நவரத்னாலு (1951)
- திரும்பிப்பார் (1953)
- மனிதன்,
- கற்கோட்டை
- புதுயுகம்
# சக்தி போல யாருமில்லை (தொலைக்காட்சித் தொடர்)

**சக்தி போல யாருமில்லை** இந்தத் தொடர் **திங்கள் முதல் வெள்ளி வரை** இரவு 7:30 மணிக்கு பாலிமர் தொலைக்காட்சியில் ஒளிபரப்பான மெகா தொடர். இத் தொடர் **சோனி என்டர்டய்ன்மென்டில்** ஒளிபரப்பப்படும் **ஜெஸ்ஸி ஜெஸ்ஸி கோய் நகின்** எனும் தொடரின் தமிழ்ப் பதிப்பு ஆகும்.
# சக்தி போல யாருமில்லை (தொலைக்காட்சித் தொடர்)

## கதை

இத்தொடர் காண்பதற்கு வசிகரம் அல்லாத ஆனால் திறமைசாலியான சக்தி எனும் பெண்ணின் கதையாகும். அவள் தனது சுற்றத்தாரால் ஒதுக்கப்பட்ட போது வாழ்வை எப்படி எதிர்கொள்கிறாள் என்பதே இதன் கதையாகும்.
# குறைக் கடத்தி கதிர் ஏற்பளவுமானி

**குறைக் கடத்தி கதிர் ஏற்பளவுமானி**(Semiconductor dosimeter) என்பது இட்ரான்சுசிசுட்டர் (Transistor)-ல் பயன்படும் குறைகடத்தி படிகங்கள் (Crystals) ஆல்ஃபா கதிர்களையும் மற்றும் நிறைகூடிய அணுத்தகள்களையும் காணவும், அளவிடவும், பயன்படும் கருவியாகும்.
# குறைக் கடத்தி கதிர் ஏற்பளவுமானி

## செயல்படும் முறை

மிகவும் தூய்மையானதும் மெல்லிதுமான சிலிக்கான் படிகத்தின் (Silicon) இரு பரப்பில் மின்கடத்தும் தங்கப் பூச்சு உள்ளது. இந்தத் தங்கப் பூச்சுடன் மின் இணைப்புக் கம்பிகளுடன் ஒன்று முதல் 20 வோல்ட்டு மின்அழுத்த வேறுபாடு இணைக்கப்பட்டு, பின் பெருக்கிக்கும் அளவிடு கருவிக்கும் இணைக்கப்பட்டுள்ளது. இப்போது ஒரு மின்னூட்டம் கொண்ட துகள் படிகத்தில் செல்ல நேர்ந்தால் தனித்த எலக்ட்ரான்களும் துளைகளும்(Holes) தோற்றுவிக்கப்படுகின்றன. இவை மேலும் பெருக்கியால் அதிகரிக்கப்படுகின்றன. இதனால் அளவிடு கருவியில் ஏற்படும் மாற்றம் அளவிடப்பட முடியும். அல்லது எண்கருவியில்(counters) காணப்படும் துடிப்புகள் எண்ணப்பட முடியும்.
# குறைக் கடத்தி கதிர் ஏற்பளவுமானி

## வகைகள்

- சிலிக்கான் இருமுனைய ஏற்பளவுமானி கருவிகள் மற்றும்
- மாழை-ஆக்சைடு-குறைக்கடத்தி புலவிளைவுத் திரிதடையம் ஏற்பளவுமானி என இருவகையான குறைக் கடத்தி கதிர் ஏற்பளவுமானிகள் தற்போது உள்ளன.  
- கதிரியக்க ஏற்பளவுமானிகள்
- ஏற்பளவுமானிகள்
# மனிதக் கண்

மனிதனில் பார்வைப் புலனுக்குரிய அங்கம் கண்ணாகும் *(Human Eye)*. இது ஒளிக்கதிர்களைக் குவியச்செய்வதுடன் அவற்றை நரம்புக் கணத்தாக்கங்களாக மாற்றிப் பார்வை நரம்பினூடாக மூளைய மேற்பட்டைக்கு அனுப்பும். அங்கு விம்பம் உணரப்படும். மனிதனில் இரு கண்கள் உள்ளன. எனினும் இரண்டு கண்களாலும் தோற்றுவிக்கப்படும் விம்பங்கள் மூளையில் ஒரு தனி விம்பமாக மாற்றப்படும். விழித்திரையில் காணப்படும் கூம்பு மற்றும் கோல் கலங்கள் விம்பத்தை நரம்புக் கணத்தாக்கங்களாக மாற்றுகின்றன. இந்நரம்புப்புலன் கலங்களால் 10 மில்லியனுக்கும் மேற்பட்ட நிறங்களைக் கண்டறிய முடியும்.
# மனிதக் கண்

## பொதுவான பண்புகள்

மனிதக் கண் முழுமையான ஒரு கோளம் அல்ல. இது விழிவெண்படலம் எனும் அதிகமாக வளைந்த பகுதியும் கோள வடிவான பிரதான பகுதியும் (ஸ்கெளரா) இணைந்த கட்டமைப்புடையது. விழிவெண்படலம் 8&nbsp;mm ஆரையுடைய வட்டத்தின் துண்டம் போலத் தோற்றமளிக்கும். கண்ணைன் ஆறிலைந்து பகுதியை ஆக்கும் ஸ்கிளெரா பகுதி 12&nbsp;mm ஆரையுடைய கோள வடிவானது. இரு பகுதிகளுக்குமிடையில் கண் வில்லை அமைந்துள்ளது. கண்ணினூடாகச் செல்லும் ஒளியின் அளவைக் கட்டுப்படுத்தும் பகுதியான கதிராளி கண்ணுக்குரிய (கருவிழிக்குரிய) நிறத்தைக் கொடுக்கின்றது. கதிரொளிக்கு நடுவில் ஒளி வில்லையை அடையும் துவாரமாக கண்மணி உள்ளது. இது கண்ணில் கறுப்பு நிறமாகத் தோற்றமளிக்கும்.
# மனிதக் கண்

## பொதுவான பண்புகள்

### பருமன்

வளர்ந்த மனிதரிடையில் கண்ணின் பருமன் 1–2&nbsp;mm அளவிலேயே வேறுபடும். நெட்டாங்கான நீளம் கிடையான நீளத்தை விட சிறிதளவு குறைவானது. பிறக்கும் போது மனிதக் கண்ணின் நெட்டாங்கு நீளம் 16-17mm ஆகக் காணப்படும். பின்னர் கண் வேகமாக வளர்ச்சியடைந்து, மூன்று வயதில் 22.5-23mm நீளத்தை எட்டும். 13 வயதில் கண் முழுமையாக வளர்ச்சியடைந்து விடும். சாதாரண மனிதக் கண் நெட்டாங்காக 24mm நீளத்தோடு காணப்படும். மனிதக் கண்ணின் கனவளவு கிட்டத்தட்ட, சராசரியாக 6&nbsp;cm<sup>3</sup> ஆக இருப்பதுடன், இது சராசரியாக 7.5g திணிவுடன் காணப்படும்.
# மனிதக் கண்

## பொதுவான பண்புகள்

### கூறுகள்

மனிதக்கண் மூன்று அடுக்குகளைக் கொண்டது. வன்கோது எனப்படும் முதலாம் வெளிப்புற அடுக்கு ஸ்கெளராவாலும் விழிவெண்படலத்தாலுமானது. நடுப்படை தோலுருவாலும் கதிராளியாலுமானது. உட்படை விழித்திரையாகும். இம்மூன்று படைகளுக்குள் நீர்மயவுடனீர், கண்ணாடியுடனீர், கண் வில்லை என்பன உள்ளன. வெளிப்புறத்தே இருக்கும் நீர்மயவுடனீரை, உட்புறமிருக்கும் கண்ணாடியுடனீரிலிருந்து கண் வில்லை பிரிக்கின்றது. நீர்மயவுடனீரும் கண்ணாடியுடனீரும் ஒளியைப் புகவிடும் தன்மையுடையன.
# மனிதக் கண்

## நிறம்

மனிதனின் கண் விழிகள் கறுப்பு, பழுப்பு, நீலம், பச்சை எனப் பல நிறங்களில் உண்டு. இந்த வண்ண விழிகள் மனிதருக்கு மனிதர் மாறுபடும், ஒரே நபரின் இரு விழிகள் தமக்குள் வண்ணத்தால் வேறுபடுவதும் உண்டு. மனிதரின் தோல், முடியின் நிறத்துக்குக் காரணமாவது ‘மெலனின்’ என்ற நிறமி. அதேபோல, கருவிழிகளில் மெலனோசைட்டுகள் (Melanocytes) உற்பத்தி செய்யும் மெலனின் கண்ணின் நிறத்தைத் தீர்மானிக்கின்றன.  
உலகில் கறுப்பு மற்றும் பழுப்பு நிறக் கண்களே அதிகம் காணப்படுகின்றன. மெலனின் செறிவாகக் காணப்படுவதே அவற்றுக்குக் காரணம். அடுத்தபடியாக பச்சைக் கண்களும், இதனையடுத்துக் குறைவான நிறமிகளுடன் நீல நிறக் கண்களும் இடம் பிடிக்கின்றன. நிறமிகளின் பற்றாக்குறையுடன் உள்ள சாம்பல் நிறக் கண்கள் அரிதானவை. இவை மட்டுமல்லாது பல நிறங்களின் சேர்க்கையாகக் காணப்படும் கண்களை ஹேஸல் கண்கள் (Hazel) என்கின்றனர். இவை பெரும்பாலும் பச்சை மற்றும் பழுப்பு நிறங்களின் சேர்க்கையாக காணப்படுகின்றன.
# பிள்ளை நிலா (தொலைக்காட்சித் தொடர்)

**பிள்ளை நிலா** என்பது திங்கள் முதல் சனி வரை மாலை 05 : 30 மணிக்கு சன் தொலைக்காட்சியில் ஒளிபரப்பான தொலைக்காட்சித் தொடராகும்.
# பிள்ளை நிலா (தொலைக்காட்சித் தொடர்)

## கதை

நிலா என்னும் குழந்தைக்காக கோகிலா, ஹேமா எனும் இரண்டு தோழிகளுக்கு இடையே ஏற்படும் பிணக்குகளைப் பற்றிய கதையே பிள்ளை நிலாவாகும்.
# பிள்ளை நிலா (தொலைக்காட்சித் தொடர்)

## இவற்றை பார்க்க

- சன் தொலைக்காட்சி நாடகத் தொடர்கள் பட்டியல்
# இந்தியக் கணிமை

இந்திய மொழிகளைக் கொண்டு கணினியை இயக்குதல் **இந்தியக் கணிமை** எனப்படும். மொழிபெயர்த்தல், மென்பொருள்களின் இடைமுகங்களை இந்திய மொழிகளில் உருவாக்குதல், கணினியில் இந்திய மொழிகளை எழுதுதல், எழுத்தை பேச்சாக்குதல், பேச்சை எழுத்தாக்குதல் என பல வகையான செயல்பாடுகளைச் செய்ய முடியும்.
இந்த செயல்களை பல தன்னார்வ அமைப்புகளும், இந்திய அரசு அமைப்புகளும் செய்கின்றன.
# இந்தியக் கணிமை

## வரலாறு

தொடக்க காலத்தில், கணினியில் செயல்பாடுகள் அனைத்தும் ஆங்கிலத்தில் இருந்தன. கணினியில் இந்திய மொழிகளின் தேவை உணரப்பட்டது. எனவே, இந்திய மொழிகளை கணினியில் சேர்க்கும் முயற்சிகள் முன்னெடுக்கப்பட்டன. இந்திய மொழிகளில் வெவ்வேறு எழுத்துருக்கள் உருவாக்கப்பட்டன. இந்த எழுத்துருக்கள் இணையதளங்களில் பயன்படுத்தப்பட்டு வந்தன. ஆனால், இவை வேறுபட்டிருந்ததால், பெரும் சிக்கல் இருந்தது. பின்னர், யூனிக்கோடில் இந்திய மொழிகளின் எழுத்துருக்கள் சேர்க்கப்பட்டன. யூனிக்கோடு வந்த பின்னர், பெரும்பாலான இணையதளங்கள் யூனிக்கோடில் உள்ள எழுத்துருக்களைப் பயன்படுத்தத் தொடங்கின. இதன் பிறகே, கணிமை முயற்சிகள் வலுப்பெற்றன.
# இந்தியக் கணிமை

## வரலாறு

### பகுதி

தமிழ், இந்தி, வங்காளம், தெலுங்கு, மராத்தி, மலையாளம், கன்னடம், பஞ்சாபி, அசாமி, ஒரியா குஜராத்தி உள்ளிட்ட மொழிகளில் அதிகளவிலான திட்டங்கள் செயல்படுத்தப்பட்டன.
# இந்தியக் கணிமை

## சிக்கல்கள்

இந்திய மொழிகளில் கணினியை செயற்படுத்த முடியாததற்கு சில காரணங்கள் உள்ளன. அந்த சிக்கல்கள்:
- பொதுவான எழுத்துரு இல்லாமை
- குறியாக்க முறை தரப்படுத்தப்படாதது
- உள்ளீட்டு முறைகள் இல்லாதது
பின்னர், இந்த சிக்கல்களில் இருந்து மீண்டு வந்துள்ளமையால், இந்திய மொழிகளில் கணிமைத் திறன் முன்னுக்கு வந்துள்ளது.
# இந்தியக் கணிமை

## ஆதரவு வழங்குவோர்

### அரசு

இந்திய மத்திய அரசு, இந்திய மொழிகளின் வளர்ச்சிக்காக சில அமைப்புகளை உருவாக்கியுள்ளது. இந்த அமைப்புகள் பல தொழில்னுட்பங்களை ஆராய்ந்து, செயல்படுத்தி வருகின்றன. இவற்றின் இணையதளங்களில் இருந்தும் மென்பொருள்களை இறக்கிக் கொள்ளலாம்.
# இந்தியக் கணிமை

## ஆதரவு வழங்குவோர்

### தன்னார்வ அமைப்புகள்

பல மாணவர்களும், ஆசிரியர்களும், தொழில்னுட்ப வல்லுனர்களும் இணைந்து தன்னார்வ அமைப்புகளை ஏற்படுத்தியுள்ளனர்.
பெரும்பாலான குழுக்கள் பல இந்திய மொழிகளில் இயங்குகின்றன.
- பாஷா இந்தியா: இந்திய மொழிகளில் கருவிகளை உருவாக்கும் நிறுவனம்.
- இன்டுலினக்சு: லினக்சு இயங்குதளத்தில் இந்திய மொழிகளுக்கான கருவிகளை உருவாக்கும் அமைப்பு.  
ஒவ்வொரு மொழிக்கும் தனித் தனி அமைப்புகள் உண்டு. அவற்றை கீழே காணவும்.
- சுவதந்தர மலையாளம் கம்ப்யூட்டிங் : மலையாளத்திற்கான அமைப்பு
- உலகத் தமிழ்த் தகவல் தொழில்நுட்ப மன்றம் : தமிழுக்கான அமைப்பு
# இந்தியக் கணிமை

## பணிகள்

### எழுதுதல் / உள்ளீட்டுக் கருவிகள்

- கணினிகளில்: முற்காலத்தில் வெவ்வேறு எழுத்துருக்கள் பயன்படுத்தப்பட்டன. விண்டோசு, மேக், லினக்சு உள்ளிட்ட இயங்குதளங்களில் இந்திய மொழிகளுக்கு ஆதரவு உண்டு. பெரும்பாலான மென்பொருள்களில் இந்திய மொழிகளில் எழுத முடியும். இவை தவிர, இந்திய மொழிகளை எழுத சில முறைகள் உள்ளன. ஒலிபெயர்த்து எழுதுவது ஒரு முறை. குவெர்ட்டி வடிவில் எழுதுவது மற்றொரு முறை. இத்தகைய முறைகளில் எழுத, பல மென்பொருள்கள் கிடைக்கின்றன.
- கைபேசிகளில்: நோக்கியா, சாம்சங் நிறுவனங்கள் வெளியிட்டுள்ள புதிய கைபேசிகள் பலவற்றில் இந்திய மொழிகள் இடம் பெற்றுள்ளன. இவற்றில் இந்திய மொழிகளில் எழுதவும், இடைமுகங்களை பார்க்கவும் முடியும். ஆன்றாய்டு போன்ற இயங்குதளத்திலும் இந்திய மொழிகளை எழுத முடியும். பல தன்னார்வலர்கள் இதற்கான அப்ளிகேசன்களை உருவாக்கியுள்ளனர்.
# இந்தியக் கணிமை

## பணிகள்

### மொழிபெயர்ப்பு

ஒரு மொழியில் உள்ள உரையை இன்னொரு மொழிக்கு மாற்றுவதை மொழிபெயர்ப்பு என்கிறோம். கூகுள், மைக்ரோசாப்ட் உள்ளிட்ட நிறுவனங்கள் மொழிபெயர்ப்பு சேவையை வழங்குகின்றன.
இதுதவிர, இந்திய அரசும் மொழிபெயர்ப்புக் கருவிகளை உருவாக்கி வருகிறது.
தேசிய மொழிபெயர்ப்புத் திட்டம் என்ற திட்டத்தின் மூலம், ஆங்கிலத்தில் உள்ள உரைகளை இந்திய மொழிகளுக்கு மாற்றப்படுகின்றன.
# இந்தியக் கணிமை

## பணிகள்

### உரைதிருத்தி

உரையை எழுதும் பொழுது பிழை வந்தால், உரைதிருத்தி மென்பொருள் பிழைகளைச் சுட்டிக் காட்டும். இத்தகைய மென்பொருள்கள் தனியாகவோ, பிற மென்பொருட்களின் நீட்சியாகவோ கிடைக்கும்.
# இந்தியக் கணிமை

## பணிகள்

### நிரல் மொழிகள்

இதுவரையிலான நிரல் மொழிகள் (புரோகிராமிங்) ஆங்கிலத்திலேயே எழுதப்படுகின்றன. ஆங்கிலம் அல்லாத பிற மொழிகளிலும் நிரல்களை எழுதலாம். இந்திய மொழிகளைக் கொண்டு நிரல்கள் எழுதும் வசதியும் உண்டு.
- ஸ்வரம்:
- எழில்: எழில் (நிரலாக்க மொழி)யைக் காண்க.
- இந்தி நிரல் மொழி:  
=எழுத்துரு மாற்றும் கருவிகள்===
ஒரு மொழி பல எழுத்துருக்களில் எழுதப்படலாம். தற்போதைய வழக்கில், பெரும்பாலான மொழிகள் யுனிகோடில் எழுதப்படுகின்றன.
# இந்தியக் கணிமை

## பணிகள்

### எழுத்துப் பெயர்ப்பு கருவிகள்

ஓர் இந்திய மொழியில் எழுதப்பட்ட உரையை மற்றொரு இந்திய மொழியில் படிக்கலாம். இதையே எழுத்துப்பெயர்ப்பு என்கிறோம்.
- அட்சரமுக: இந்த கருவி பல இந்திய மொழிகளை ஏற்கிறது. ஒன்றில் இருந்து இன்னொன்றிற்கு மாற்றி படிக்க முடியும்.
# இந்தியக் கணிமை

## பணிகள்

### எழுத்தை பேச்சாக்குதல்

இந்திய மொழிகளில் எழுதப்பட்ட உரையை மனிதக் குரல் போல பேசுதலே இந்த கருவியின் நோக்கம். இது சோதனை முறையில் உள்ளது.
# இந்தியக் கணிமை

## பணிகள்

### பேச்சை எழுத்தாக்குதல்

பதிவு செய்யப்பட்ட பேச்சை புரிந்துகொண்டு, அதற்கேற்ப உரையை எழுத்துவடிவில் தருதலே இதன் நோக்கம்.
# இந்தியக் கணிமை

## பணிகள்

### பிரெய்லி முறைகள்

பிரெய்லி முறை என்பது கண்பார்வையற்றவர் ஒரு மொழியை படிக்க உதவும் முறை. இதில் எழுத்துகளுக்கு பதிலாக, உப்பிய புள்ளிகள் இருக்கும். புள்ளிகளை தடவிப் பார்த்து, படித்து புரிந்துகொள்வர்.
இந்திய மொழிகளுக்கென பிரெய்லி முறைகள் உள்ளன.  
பல நூல்களை பிரெய்லி முறைக்கு மாற்றவும் மென்பொருள்கல் கண்டுபிடிக்கப்பட்டுள்ளன.
# இந்தியக் கணிமை

## பணிகள்

### இணையதளங்களும் வலைப்பதிவுகளும்

மனமகிழ், செய்தி ஊடகங்கள் தங்கள் பதிவுகளை பல இந்திய மொழிகளில் வெளியிடுகின்றன. எடுத்துக்காட்டாக, ஒன் இந்தியா என்ற தளம், தன் செய்திகளை ஐந்திற்கும் அதிகமான இந்திய மொழிகளில் பதிவு செய்கிறது.  
இந்திய மொழிகளில் எழுதப்பட்ட வலைப்பதிவுகள் ஆயிரக்கணக்கில் உள்ளன. தமிழில் மட்டும் ஐந்தாயிரத்திற்கும் அதிகமான வலைப்பதிவுகள் உள்ளன. கூகுள் பிளாகர், மைக்ரோசாப்ட் வேர்டுபிரஸ் உள்ளிட்டவற்றில் அதிகளவிலான வலைப்பதிவுகள் எழுதப்படுகின்றன.
# இந்தியக் கணிமை

## பணிகள்

### களப் பெயர்கள்

டொமைன் எனப்படும் களப் பெயர்களை இந்திய மொழிகளிலும் தேர்வு செய்யலாம். தேவநாகரி, உருது, தமிழ், தெலுங்கு, குஜராத்தி, பெங்காலி, பஞ்சாபி உள்ளிட்ட எழுத்துமுறைகளில் ".in" என்ற களப் பெயர் கிடைக்கும்.
| xn--h2brj9c | .भारत | இந்தியா | தேவநாகரி (இந்தி, சமசுகிருதம், மராத்தி, நேபாளி, கொங்கணி) |
| --- | --- | --- | --- |
| xn--mgbbh1a71e | بھارت. | இந்தியா | உருது |
| xn--fpcrj9c3d | .భారత్ | இந்தியா | தெலுங்கு |
| xn--gecrj9c | .ભારત | இந்தியா | குஜராத்தி |
| xn--s9brj9c | .ਭਾਰਤ | இந்தியா | பஞ்சாபி |
| xn--xkc2dl3a5ee0h | .இந்தியா | இந்தியா | தமிழ் |
| xn--45brj9c | .ভারত | இந்தியா | பெங்காலி |
| xn--clchc0ea0b2g2a9gcd | .சிங்கப்பூர் | சிங்கப்பூர் | தமிழ் |
| xn--xkc2al3hye2a | .இலங்கை | இலங்கை | தமிழ் |
| xn--54b7fta0cc | .বাংলা | பங்களாதேஷ் | பெங்காலி |
# இந்தியக் கணிமை

## இவற்றையும் காண்க

- இணையத்தில் தமிழ்
- இந்திய மொழிகள்
- இயன்மொழியாக்கம்
# அஞ்சலிதேவி

**அஞ்சலிதேவி** (*Anjali Devi*, , 24 ஆகத்து 1927 - 13 சனவரி 2014) பழம்பெரும் தெலுங்கு, மற்றும் தமிழ் திரைப்பட நடிகையும், திரைப்படத் தயாரிப்பாளரும் ஆவார். லவகுசா திரைப்படத்தில் சீதையாக நடித்துப் புகழ் பெற்றார்.
# அஞ்சலிதேவி

## வாழ்க்கைச் சுருக்கம்

அஞ்சனிதேவி என்ற இயற்பெயரைக் கொண்ட அஞ்சலிதேவி ஆந்திரா மாநிலம் கிழக்கு கோதாவரி மாவட்டத்தில் பெத்தாபுரம் என்ற ஊரில் நூக்கையா-சத்யவதி என்பவருக்குப் பிறந்தவர். ஆரம்ப காலங்களில் நாடகங்களில் நடித்த அஞ்சலிதேவி நடிப்புத் தொழிலுக்காக சென்னைக்கு 40களில் குடிபெயர்ந்தார்.  
1936 இல் வெளியான *ராஜா ஹரிச்சந்திரா* என்ற திரைப்படத்தில் குழந்தை நடிகையாக அறிமுகமான அவரை எல். வி பிரசாத் தனது *கஷ்டஜீவி* என்ற படத்தில் கதாநாயகியாக அறிமுகம் செய்தார். ஆனால் அத்திரைப்படம் முழுமை பெறாமல் பாதியிலேயே நின்று விட்டது. பின்னர் பிரபல இயக்குநர் சி. புல்லையாவின் இயக்கத்தில் வெளியான *கொல்லபாமா* என்ற படத்தில் கதாநாயகியாக நடித்தார். புல்லையாவே அஞ்சனி குமாரி என்ற பெயரை அஞ்சலிதேவி என்ற பெயரைச் சூட்டினார். அந்த படத்தின் மூலம் இவர் பெரும் புகழ் பெற்றார். ஏறத்தாழ 350 தெலுங்குத் திரைப்படங்களிலும், சில தமிழ், கன்னடப் படங்களிலும் கதாநாயகியாக நடித்துள்ளார்.
# அஞ்சலிதேவி

## நடித்த தமிழ்த் திரைப்படங்கள்

1. லவகுசா (1963)
1. சுவர்ண சுந்தரி
1. அனார்க்கலி
1. மணாளனே மங்கையின் பாக்கியம்
1. கணவனே கண்கண்ட தெய்வம்
# அத்யாரோபம்

**அத்யாரோபம்** என்பது சமசுகிருத மொழியில் உண்மையான ஒரு பொருள் மீது வேறு ஒரு பொருளை ஏற்றி வைத்தல் ஆகும். (உண்மையான ஒரு பொருளை வேறு ஒரு பொருளாக காண்பது-மங்கிய இருளில் கயிற்றை பாம்பு என காணுதல்). இதனை அத்யாசம் என்றும் அழைக்கப்படுகிறது. அத்யாரோபம் அல்லது அத்யாசம் எனும் சொற்கள் சமசுகிருத மொழியில் பரி பாக்ஷை (மறைமுகமாக உணர்த்தும் சொற்கள்) ஆகும். மங்கிய இருளிலே, கயிற்றின் உருவமானது சரியாக தென்படுவதில்லை. அப்பொழுது அறியாமையால், கயிற்றின் மீது பாம்பை ஏற்றிக் கூறுவது போல, பிரம்ம வஸ்துவின் தன்மையை சரியாக அறிந்து கொள்ளாமல், அறியாமையால் (அஞ்ஞானத்தால்) பிரம்மத்தின் மீது இந்த உலகத்தை ஏற்றிக் கூறுவதுதான் `அத்யாரோபம்` ஆகும். அவ்வாறு பொய்யாக பிரம்மத்தின் மீது ஏற்றி வைத்த உலகத்தை இறக்கி வைக்கும் (நீக்கும்) முறைக்கு அபவாதம் என்பர்.
# அத்யாரோபம்

## இதனையும் காண்க

- அபவாதம்  
- வேதாந்த சாரம், நூலாசிரியர், ஸ்ரீசதானந்தர், வெளியீடு, இராமகிருஷ்ண மடம், சென்னை.
# அபவாதம்

**அபவாதம்** எனில் அறியாமை எனும் அஞ்ஞானத்தால் கயிற்றிலே தோற்றம் கொண்டுள்ள பாம்பை புறகணித்து, அறிவு (ஆத்ம ஞானம்) ஏற்பட்ட உடன் அது பாம்பல்ல, கயிறுதான் என்ற உண்மையை அறிவது போல, அத்யாரோபம் எனும் முறையில் பிரம்மவஸ்துவின் மீது ஏற்றப்பட்ட பொய்யான இந்த உலகத்தைப் வேதாந்த சாத்திரங்கள் எனும் பிரமாணங்கள், யுக்தி, அனுபவங்களின் மூலம் புறக்கணித்து, அது பிரம்மம் தான் என்று அறிய வைக்கும் முறைதான் அபவாதம் ஆகும்.  
பிரம்மத்திடம் இருந்து எந்த முறையில் இந்த உலகமானது `தோற்றம்` கொண்டதோ அதற்கு எதிரான முறையில் இந்த உலகத்தை பிரம்ம வஸ்துவிடம் `ஒடுக்கும்` பொழுது (லயம் ஏற்படச் செய்யும் பொழுது), பிரம்மம் ஒன்று மட்டுமே எஞ்சியிருக்கும்.
# அபவாதம்

## இதனையும் காண்க

- அத்யாரோபம்  
- வேதாந்த சாரம், நூலாசிரியர்: ஸ்ரீசதானந்தர், வெளியீடு: இராமகிருஷ்ண மடம், சென்னை.
# அஞ்ஞானம், வேதாந்தம்

**அஞ்ஞானம்** எனும் அறியாமையானது (Ajnana) *ஸத்* (என்றும் நிலையாக இருப்பது) அல்ல. அதே போ*ல் அஸத்* (நிலையாமை) அல்ல. இவ்விரண்டை விட வேறுபட்டதாக உள்ளது. எனவேதான் அஞ்ஞானத்தை ` இவ்விதமாக உள்ளது என விவரிப்பதற்கு இயலவில்லை. அஞ்ஞானம் எனும் அறியாமையானது சத்துவ குணம், இராட்சத குணம் மற்றும் தாமச குணம் எனும் முக்குணங்கள் கொண்டதாக உள்ளது. மற்றும் இது ஞானத்திற்கு (அறிவு) எதிரானது ஆகும்.
# அஞ்ஞானம், வேதாந்தம்

## உசாத் துணை

- வேதாந்த சாரம், நூலாசிரியர், ஸ்ரீசதானந்தர், வெளியீடு, இராமகிருஷ்ண மடம், சென்னை.
# அட்டகத்தி தினேஷ்

**அட்டகத்தி தினேஷ்** இவர் ஒரு தமிழ்த் திரைப்பட நடிகராவார். இவர் அட்டகத்தி என்ற திரைப்படத்தின் கதாநாயகனாக நடித்ததன் மூலம் பிரபலமான நடிகர் ஆனார்.
# அட்டகத்தி தினேஷ்

## தொழில்

இவர் 2006ஆம் ஆண்டு நடிகர் ஜீவா நடித்த ஈ என்ற திரைப்படத்தில் துணை நடிகராக அறிமுகமானார். 2011ம் ஆண்டு ஆடுகளம் (திரைப்படம்) மற்றும் மௌன குரு என்ற திரைப்படத்தில் துணை நடிகராக நடித்தார்.  
இவர் 2012ஆம் ஆண்டு கதாநாயகனாக நடித்த அட்டகத்தி என்ற திரைப்படம் மாபெரும் வெற்றி அடித்ததன் மூலம் இவர் சிறந்த நடிகராக பல விருதுகளை வென்றார்.
# அட்டகத்தி தினேஷ்

## திரைப்படவியல்

#### திரைப்படங்கள்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2006 | *ஈ* |  |  |
| 2007 | எவனோ ஒருவன் |  |  |
| 2011 | *ஆடுகளம்* | தினேஷ் |  |
| *மௌன குரு* | கல்லூரி முதல்வர் மகன் |  |  |
| 2012 | அட்டகத்தி | தினகரன் (எ) தினா | முன்மொழிவு, விஜய் விருதுகள் (சிறந்த அறிமுக நடிகர்)
முன்மொழிவு, தென்னிந்திய சர்வதேசத் திரைப்பட விருதுகள் (சிறந்த அறிமுக நடிகர்) |
| 2013 | *எதிர்நீச்சல்* | தினகரன் | குணச்சித்திர தோற்றம் |
| 2014 | பண்ணையாரும் பத்மினியும் |  |  |
| *குக்கூ* |  |  |  |
| *திருடன் போலீஸ்* | விசுவா |  |  |
| 2015 | தமிழுக்கு எண் ஒன்றை அழுத்தவும் | முகில் |  |
| 2016 | விசாரணை |  |  |
| ஒரு நாள் கூத்து |  |  |  |
| கபாலி |  |  |  |
| 2017 | உள்குத்து |  |  |
| 2018 | மெர்லின் |  |  |
| அண்ணனுக்கு ஜே |  |  |  |
| களவாணி மாப்பிள்ளை |  |  |  |
| 2019 | இரண்டாம் உலகப்போரின் கடைசி குண்டு |  |  |
| 2021 | நானும் சிங்கிள் தான் |  |  |
| 2023 | பல்லு படாம பாத்துக்க |  |  |
| 2024 | ஜே பேபி |  |  |
| லப்பர் பந்து | பூமாலை, கெத்து |  |  |
| 2025 | தண்டகாரண்யம் | } |  |
# அட்டகத்தி தினேஷ்

## திரைப்படவியல்

#### தொலைக்காட்சி நிகழ்ச்சிகள்

| 2006 | பெண் | கார்த்திக் | சன் தொலைக்காட்சி |  |
| --- | --- | --- | --- | --- |
| 2007 | காதலிக்க நேரமில்லை | சந்தானம் | விஜய் தொலைக்காட்சி | } |
# இரண்யகர்பன்

**இரண்யகர்பன்** அல்லது **பேரண்ட புருஷன்** (*Hiranyagarbha*) (சமசுகிருதம்): हिरण्यगर्भ) என்பது வேதாந்த சாத்திர நூல்களில், சூக்கும நிலையிலுள்ள, படைப்பிற்கு முற்பட்ட உலகமானது, ஒளிர்ந்து கொண்டிருக்கும் தங்க முட்டைக்கு உவமையாக காட்டப்படுகிறது. பிரபஞ்சத்தை தன்னுடைய கர்ப்பத்தில் வைத்துக் கொண்டிருக்கும், படைப்புத் தொழிலைச் செய்யும் பிரசாபதியான நான்முகன் எனும் (பிரம்மா)வே ஹிரண்யகர்பன் ஆவார்.  
சுவேதாஸ்வதர உபநிடத்தில் உள்ள ஒரு மந்திரத்திற்கு ஆதிசங்கரர் எழுதியுள்ள விளக்க உரையில் “ இதமானதும், (விரும்பத்தக்கதும்) ஆனந்தத்தை ஏற்படுத்துவதும், மிகவும் ஒளிர்வதுமான ஞானமானது யாரிடம் முழுமையாகவும், செறிவாகவும் உள்ளதோ அத்தகையவனே ஹிரண்யகர்பன் ஆவான்” என விளக்கியுள்ளார்.  
எனவே ஹிரண்யகர்பன் உலகைப் படைப்பவனும் மற்றும் ஞானவடிவினனும் ஆவான். ஞானத்துடன் இச்சையும் (ஆசையும்) இருப்பதால் அவன் இச்சாசக்தி வடிவினனாகவும் இருக்கிறான்.  
உலகத்தை படைக்கும்பொழுது அவனுடைய கிரியா சக்தியானது முதன்மையாகக் காணப்படுவதால் அவன், பிராணன் (பிராண சக்தி) ஆகவும் இருக்கிறான். ஹிரண்யகர்பன், இச்சா சக்தி, கிரியா சக்தி மற்றும் ஞான சக்திகளுடன், ஐந்து கோசங்களுள் மூன்று கோசங்களான விஞ்ஞானமய கோசம், மனோமய கோசம் மற்றும் பிராணமய கோசங்களை உபாதியாக பெற்றுள்ளது.
# தாண்டவராயர்

**தாண்டவராயர்** கைவல்ய நவநீதம் என்னும் வேதாந்த மெய்யியல் தமிழ் நூல் எழுதியவர். ’தாண்டவமூர்த்தி’ என்னும் இயற்பெயரைக் கொண்ட இவர் கி. பி. 1500 களில் வாழ்ந்தவராக அறியப்படுகிறார். இவர் **நன்னிலம் நாராயண தேசிகரின்** மாணவராகவும் அறியப்படுகிறார். வடமொழியில் (சமஸ்கிருதம்) நல்ல தேர்ச்சி பெற்றதனால் வடமொழியிலுள்ள வேதாந்த மெய்யியல் நூல்களின் கருத்துருக்களை தமிழில் செய்யுள் வடிவில் எழுதியவர்.
# இரத்தினபுரம்

**இரத்தினபுரம்** எனப்படுவது இந்தியாவின் தமிழ்நாடு மாநிலத்தின் தென்கோடியில் அமைந்துள்ள கன்னியாகுமரி மாவட்டத்தின் தோவாளை வட்டத்திற்குட்பட்ட அனந்தபுரம் பகுதியில் அமைந்துள்ள கிராமம் ஆகும். இங்கே முக்கியத் தொழிலாக விவசாயம் உள்ளது.